Σημαντική ανακοίνωση νομικού περιεχομένου

|

52006PC0410

Πρόταση απόφασης του Συμβουλίου με την οποία επιτρέπεται στα κράτη μέλη να εφαρμόζουν μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ  /* COM/2006/0410 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 24.7.2006COM(2006) 410 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στα κράτη μέλη να εφαρμόζουν μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαισιο της πρότασης |110 | Αιτιολόγηση και στόχοι της πρότασης Η παρούσα πρόταση απόφασης αποβλέπει στην εφαρμογή των διατάξεων της οδηγίας 2006/18/ΕΚ που εκδόθηκε στις 14 Φεβρουαρίου 2006 (ΕΕ L 51 της 22.02.2006, σ. 12), η οποία αφορά, ιδίως, την παράταση έως τις 31 Δεκεμβρίου 2010 της πειραματικής εφαρμογής μειωμένων συντελεστών για τις υπηρεσίες υψηλής έντασης εργασίας και προβλέπει τη δυνατότητα για όλα τα κράτη μέλη να συμμετάσχουν σ’ αυτήν υπό τους ιδίους όρους. |120 | Γενικό πλαίσιο 1. Στις 14 Φεβρουαρίου 2006, το Συμβούλιο εξέδωσε την οδηγία 2006/18/ΕΚ για την τροποποίηση της οδηγίας 77/388/ΕΟΚ όσον αφορά τους μειωμένους συντελεστές φόρου προστιθέμενης αξίας, και ιδίως το άρθρο 28 παράγραφος 6. Οι διατάξεις της εν λόγω παραγράφου 6 προστέθηκαν με την οδηγία 1999/85/ΕΚ του Συμβουλίου της 22ας Οκτωβρίου 1999 (ΕΕ L 277 της 28.10.1999, σ. 34) και εφαρμόστηκαν αρχικά έως τις 31 Δεκεμβρίου 2002. Στη συνέχεια παρατάθηκαν με την οδηγία 2002/92/ΕΚ της 3ης Δεκεμβρίου 2002 (ΕΕ L 331 της 7.12.2002, σ.27) έως τις 31 Δεκεμβρίου 2003, και με την οδηγία 2004/15/ΕΚ της 10ης Φεβρουαρίου 2004 (ΕΕ L 52 της 21.2.2004, σ.61) έως τις 31 Δεκεμβρίου 2005. Για να εκτιμηθούν καλύτερα οι επιπτώσεις των μειωμένων συντελεστών, το Συμβούλιο θεώρησε ότι απαιτείται η σύνταξη έκθεσης εκτίμησης από την Επιτροπή σχετικά με τις επιπτώσεις των μειωμένων συντελεστών που εφαρμόζονται σε τοπικά παρεχόμενες υπηρεσίες, ιδίως όσον αφορά τη δημιουργία θέσεων εργασίας, την οικονομική ανάπτυξη και την εύρυθμη λειτουργία της εσωτερικής αγοράς. 2. Εν αναμονή των αποτελεσμάτων αυτής της εκτίμησης, η εν λόγω οδηγία 2006/18/ΕΚ έχει, ιδίως, ως στόχο να παραταθεί έως τις 31 Δεκεμβρίου 2010 η πειραματική εφαρμογή μειωμένων συντελεστών για τις υπηρεσίες υψηλής έντασης εργασίας. Προβλέπει επίσης τη δυνατότητα για όλα τα κράτη μέλη να συμμετάσχουν σ’ αυτήν υπό τους ιδίους όρους. 3. Με την απόφαση 2000/185/ΕΚ της 28ης Φεβρουαρίου 2000 (ΕΕ L 59 της 04.03.2000, σ. 10) επιτράπηκε σε ορισμένα κράτη μέλη να εφαρμόσουν έως τις 31 Δεκεμβρίου 2002 μειωμένο συντελεστή ΦΠΑ στις υπηρεσίες υψηλής έντασης εργασίας, που διευκρινίζονται στην ίδια απόφαση. Η εν λόγω απόφαση 2000/185/ΕΚ παρατάθηκε έως τις 31 Δεκεμβρίου 2003 με την απόφαση 2002/954/ΕΚ (ΕΕ L 331 της 7.12.2002, σ.28), και έως τις 31 Δεκεμβρίου 2005 με την απόφαση 2004/161/ΕΚ (ΕΕ L 52 της 21.02.2004, σ. 62). Τα εν λόγω κράτη μέλη δεν υποχρεούνται να υποβάλουν νέα αίτηση, εκτός αν επιθυμούν να αλλάξουν τον κατάλογο των τομέων στους οποίους θέλουν να εφαρμόσουν μειωμένο συντελεστή. Για λόγους νομικής σαφήνειας και προκειμένου να προβλεφθεί μία και μόνη πράξη για όλα τα κράτη μέλη που συμμετέχουν στην πειραματική εφαρμογή μειωμένων συντελεστών για τις υπηρεσίες υψηλής έντασης εργασίας, οι διατάξεις που αφορούν τα εν λόγω κράτη μέλη περιελήφθησαν πλήρως στην παρούσα πρόταση απόφασης. Πρόκειται για το Βέλγιο, την Ισπανία, τη Γαλλία, την Ιταλία, το Λουξεμβούργο, τις Κάτω Χώρες, την Πορτογαλία και το Ηνωμένο Βασίλειο. 4. Τα κράτη μέλη που επιθυμούσαν να κάνουν χρήση για πρώτη φορά της δυνατότητας που προβλέπεται στο άρθρο 28 παράγραφος 6 της οδηγίας 77/388/ΕΟΚ και εκείνα που επιθυμούσαν να τροποποιήσουν τον κατάλογο των υπηρεσιών στις οποίες είχαν εφαρμόσει την εν λόγω διάταξη κατά το παρελθόν, όφειλαν να υποβάλουν την αίτηση στην Επιτροπή και να προσκομίσουν τα σχετικά λεπτομερή στοιχεία που είναι απαραίτητα για την εκτίμηση πριν από τις 31 Μαρτίου 2006. Η εν λόγω εκ των προτέρων εκτίμηση από την Επιτροπή δεν κρίνεται αναγκαία για τις περιπτώσεις κατά τις οποίες τα κράτη μέλη είχαν λάβει εξουσιοδότηση στο παρελθόν και είχαν υποβάλει στην Επιτροπή σχετική έκθεση. 5. Κάθε κράτος μέλος που επιθυμεί να εισαγάγει τέτοιο μέτρο, το γνωστοποιεί στην Επιτροπή έως τις 31 Μαρτίου 2006, σύμφωνα με τη διαδικασία και τους όρους που προβλέπονται στο άρθρο 1 στοιχείο 2) της οδηγίας 2006/18/ΕΚ. 6. Τα κράτη μέλη που έχουν υποβάλει αίτηση, σύμφωνα με την εν λόγω διαδικασία και τους εν λόγω όρους, και τα οποία διαβίβασαν τα σχετικά λεπτομερή στοιχεία που είναι απαραίτητα για την εκτίμηση, είναι τα ακόλουθα: η Τσεχική Δημοκρατία, η Κύπρος, η Λετονία, η Ουγγαρία, η Μάλτα, η Πολωνία, η Σλοβενία και η Φινλανδία. Επιπλέον, η Ελλάδα υπέβαλε νέα αίτηση με σκοπό την επέκταση του πεδίου εφαρμογής της προηγούμενης αίτησής της. ΑΞΙΟΛΟΓΗΣΗ ΤΗΣ ΕΠΙΤΡΟΠΗΣ Η Επιτροπή είναι της γνώμης ότι όλες οι αιτήσεις υποβλήθηκαν σύμφωνα με τη διαδικασία και τους όρους που προβλέπονται στο άρθρο 1 της οδηγίας 2006/18/ΕΚ. Υποβλήθηκαν επίσης τέσσερις αιτήσεις για έγκριση, κατ' εξαίρεση, της εφαρμογής μειωμένου συντελεστή σε υπηρεσίες που ανήκουν σε τρεις κατηγορίες του παραρτήματος ΙΑ. Σε καθεμία από τις τέσσερις περιπτώσεις, η Επιτροπή θεωρεί ότι η μείωση του συντελεστή στον τρίτο από τους επιλεγέντες τομείς, θα έχει ασήμαντη οικονομική επίπτωση. Προτείνει επομένως να επιτραπεί στα εν λόγω τέσσερα κράτη μέλη η εφαρμογή μειωμένου συντελεστή ΦΠΑ στους τομείς που ανέφεραν. |130 | Ισχύουσες διατάξεις στον τομέα που αφορά η πρόταση Άρθρο 28 παράγραφος 6 της οδηγίας 77/388/ΕΟΚ όσον αφορά τους μειωμένους συντελεστές φόρου προστιθέμενης αξίας που εφαρμόζονται σε ορισμένες υπηρεσίες υψηλής έντασης εργασίας, όπως τροποποιήθηκε τελευταία με την οδηγία 2006/18/ΕΚ. |140 | Συνοχή με τις άλλες πολιτικές και στόχους της Ένωσης Η οδηγία 1999/85/ΕΚ εντασσόταν στο πλαίσιο της πολιτικής της απασχόλησης της Ένωσης και είχε, ιδίως, ως στόχο την προώθηση της ανάπτυξης της απασχόλησης και τη μείωση της αδήλωτης εργασίας. Λόγω του προβλήματος των υψηλών ποσοστών ανεργίας ήταν σκόπιμο να δοθεί στα κράτη μέλη που το επιθυμούσαν η δυνατότητα να εφαρμόσουν δοκιμαστικά τη λειτουργία και τις επιπτώσεις, όσον αφορά τη δημιουργία θέσεων εργασίας, ενός μειωμένου συντελεστή ΦΠΑ στις υπηρεσίες υψηλής έντασης εργασίας που δεν συμπεριλαμβάνονται στο παράρτημα H. Ωστόσο, δεδομένου ότι η εισαγωγή στοχοθετημένης μείωσης του συντελεστή ΦΠΑ μπορούσε να έχει αρνητικές επιπτώσεις στην ομαλή λειτουργία της εσωτερικής αγοράς και την ουδετερότητα του φόρου, ήταν επομένως σκόπιμο να ληφθεί ένα μέτρο δοκιμαστικού χαρακτήρα που θα εφαρμοζόταν σε προαιρετική βάση από τα κράτη μέλη. Έπρεπε, συνεπώς, να προβλεφθεί ειδική διαδικασία έγκρισης και να καθοριστεί αυστηρά το πεδίο εφαρμογής του μέτρου αυτού, προκειμένου να διαφυλαχθεί ο επαληθεύσιμος και περιορισμένος χαρακτήρας του. Η οδηγία 2006/18/ΕΚ, η οποία αποτελεί την τρίτη παράταση αυτής της πειραματικής ενέργειας, καθώς και η παρούσα πρόταση απόφασης εντάσσονται σ’ αυτό το πλαίσιο. |Διαβούλευσεισ με τα ενδιαφερόμενα μέρη και εκτιμηση επιπτωσεων |Διαβουλεύσεις με τα ενδιαφερόμενα μέρη |219 | Η οδηγία 2006/18/ΕΚ είναι το αποτέλεσμα των διαπραγματεύσεων στο Συμβούλιο όσον αφορά την πρόταση της Επιτροπής COM (2003) 397 τελικό για την αναθεώρηση των μειωμένων συντελεστών ΦΠΑ. Η παρούσα πρόταση απόφασης εφαρμόζει την εν λόγω οδηγία. Δεν πραγματοποιήθηκαν επομένως νέες διαβουλεύσεις με τα ενδιαφερόμενα μέρη. |Συγκέντρωση και χρήση της εμπειρογνωμοσύνης |229 | Δεν ήταν απαραίτητη η προσφυγή σε εξωτερικό εμπειρογνώμονα. |230 | Εκτίμηση επιπτώσεων Η πρόταση απόφασης αποτελεί διάταξη εφαρμογής της οδηγίας 2006/18/ΕΚ της 14ης Φεβρουαρίου 2006, η οποία προβλέπει, ιδίως, την παράταση υφιστάμενης διάταξης. Για να εκτιμηθούν καλύτερα οι επιπτώσεις των μειωμένων συντελεστών, η εν λόγω οδηγία προβλέπει, εξάλλου, ότι η Επιτροπή συντάσσει, το αργότερο έως τις 30 Ιουνίου 2007 και βάσει έκθεσης ανεξάρτητης ομάδας οικονομικών μελετών, έκθεση εκτίμησης των επιπτώσεων των μειωμένων συντελεστών που εφαρμόζονται σε υπηρεσίες που παρέχονται τοπικά, όσον αφορά ιδίως τη δημιουργία θέσεων εργασίας, την οικονομική ανάπτυξη και την εύρυθμη λειτουργία της εσωτερικής αγοράς. Στο παρόν στάδιο, δεν είναι επομένως σκόπιμο να εξεταστούν άλλες εναλλακτικές λύσεις. |Νομικα στοιχεια τησ προτασησ |305 | Σύνοψη των προτεινόμενων μέτρων Να δοθεί στα κράτη μέλη τα οποία υπέβαλαν σχετική αίτηση η δυνατότητα να εφαρμόσουν, σύμφωνα με τις διατάξεις του άρθρου 28 παράγραφος 6 της οδηγίας 77/388/ΕΟΚ, μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας. |310 | Νομική βάση Άρθρο 28 παράγραφος 6 της οδηγίας 77/388/ΕΟΚ, όπως τροποποιήθηκε με την οδηγία 2006/18/ΕΚ της 14ης Φεβρουαρίου 2006. |329 | Αρχή της επικουρικότητας Η πρόταση αφορά τομέα που εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |331 | Πρόκειται για απόφαση που αφορά την έγκριση εφαρμογής μειωμένου συντελεστή σε ορισμένες υπηρεσίες υψηλής έντασης εργασίας η οποία χορηγήθηκε στα κράτη μέλη τα οποία υπέβαλαν σχετική αίτηση. Δεν αποτελεί υποχρέωση. |332 | Λόγω του περιορισμένου πεδίου εφαρμογής των παρεκκλίσεων που αποτελούν το αντικείμενο της απόφασης, το ειδικό μέτρο είναι ανάλογο προς τον επιδιωκόμενο στόχο. Δεν αποτελεί οικονομική επιβάρυνση για την Κοινότητα. Μολονότι η μείωση των συντελεστών του ΦΠΑ μπορεί να οδηγήσει σε μείωση των εσόδων για τα κράτη μέλη, τα κράτη μέλη τα οποία έχουν υποβάλει αίτηση ελπίζουν ότι η απώλεια αυτή θα αντισταθμιστεί από την αποτελεσματικότητα του μέτρου όσον αφορά τη δημιουργία θέσεων εργασίας και την καταπολέμηση της παραοικονομίας. Όσον αφορά τους οικονομικούς φορείς, ο ΦΠΑ δεν αποτελεί οικονομική επιβάρυνση και οι πολίτες θα πρέπει, καταρχήν, να επωφεληθούν από τη μείωση του ΦΠΑ στο μέτρο που αυτή θα αντανακλάται στην τελική τιμή. |Επιλογή μέσων |341 | Προτεινόμενο(α) μέσο(α): απόφαση. |342 | Άλλα μέσα δεν θα ήταν κατάλληλα για τους ακόλουθους λόγους: Σύμφωνα με το άρθρο 28 παράγραφος 6 της οδηγίας 77/388/EΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών, παρέκκλιση από τους κοινούς κανόνες σε θέματα ΦΠΑ χορηγείται μόνο μετά από ομόφωνη απόφαση του Συμβουλίου κατόπιν πρότασης της Επιτροπής. Η απόφαση του Συμβουλίου αποτελεί το μόνο κατάλληλο μέσο. |Δημοσιονομικές επιπτώσεις |409 | Η πρόταση δεν έχει επιπτώσεις στον προϋπολογισμό της Κοινότητας. |Συμπληρωματικεσ Πληροφοριεσ |Ρήτρα επανεξέτασης/ αναθεώρησης/ λήξης ισχύος |533 | Η παρούσα πρόταση περιλαμβάνει, σύμφωνα με την οδηγία 2006/18/ΕΚ, ρήτρα λήξης ισχύος και προβλέπει τη λήξη της ισχύος των μέτρων στις 31.12.2010. |570 | Λεπτομερής επεξήγηση της πρότασης, ανά κεφάλαιο ή ανά άρθρο Κεφάλαιο 1 Άρθρο 1 Το άρθρο 1 προβλέπει ότι στα κράτη μέλη στα οποία επιτράπηκε να εφαρμόζουν μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ, με την απόφαση 2000/185/ΕΚ της 28ης Φεβρουαρίου 2000, μπορούν να εξακολουθήσουν να τον εφαρμόζουν έως τις 31 Δεκεμβρίου 2010. Άρθρα 2 έως 9 Τα άρθρα 2 έως 9 αποσκοπούν να επιτραπεί, σύμφωνα με το άρθρο 28 παράγραφος 6 της οδηγίας 77/388/ΕΟΚ, στα κράτη μέλη που αναφέρονται σε αυτά, να εφαρμόζουν τους μειωμένους συντελεστές που προβλέπονται στο άρθρο 12 παράγραφος 3 στοιχείο α) τρίτο εδάφιο, στις υπηρεσίες για τις οποίες υπέβαλαν αίτηση, σύμφωνα με την προβλεπόμενη διαδικασία και οι οποίες αναφέρονται ονομαστικά. Κεφάλαιο 2 Άρθρο 10 Το άρθρο 10 αφορά τα κράτη μέλη που επιθυμούν να εφαρμόσουν, για πρώτη φορά μετά τις 31 Δεκεμβρίου 2005, μειωμένο συντελεστή σε ορισμένες υπηρεσίες υψηλής έντασης εργασίας, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ. Άρθρα 11 έως 19 Τα άρθρα 11 έως 19 αποσκοπούν να επιτραπεί, σύμφωνα με το άρθρο 28 παράγραφος 6 πρώτο και τέταρτο εδάφιο της οδηγίας 77/388/ΕΟΚ, στα κράτη μέλη που αναφέρονται σε αυτά, να εφαρμόζουν τους μειωμένους συντελεστές που προβλέπονται στο άρθρο 12 παράγραφος 3 στοιχείο α) τρίτο εδάφιο, στις υπηρεσίες για τις οποίες υπέβαλαν αίτηση, σύμφωνα με την προβλεπόμενη διαδικασία και οι οποίες αναφέρονται ονομαστικά. Κεφάλαιο 3 Άρθρα 20 και 21 Τα άρθρα αυτά αφορούν τη διάρκεια εφαρμογής των διατάξεων του άρθρου παράγραφος 6 της οδηγίας 77/388/ΕΟΚ και τους αποδέκτες της απόφασης. |F-7437 |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στα κράτη μέλη να εφαρμόζουν μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση[1], και ιδίως το άρθρο 28 παράγραφος 6,την πρόταση της Επιτροπής[2],Εκτιμώντας τα ακόλουθα:(1) Δυνάμει του άρθρου 28 παράγραφος 6 της οδηγίας 77/388/ΕΟΚ, το Συμβούλιο, αποφασίζοντας ομόφωνα, κατόπιν πρότασης της Επιτροπής, μπορεί να επιτρέψει σε κράτος μέλος που υποβάλει αίτηση, σύμφωνα με τη διαδικασία και τους όρους που προβλέπονται στο άρθρο αυτό, να εφαρμόζει μειωμένο συντελεστή ΦΠΑ σε ορισμένες υπηρεσίες υψηλής έντασης εργασίας.(2) Οι οικείες υπηρεσίες πρέπει, αφενός, να πληρούν τους όρους που προβλέπονται στην οδηγία 77/388/ΕΟΚ και, αφετέρου, να αναφέρονται στο παράρτημα ΙΑ της ίδιας οδηγίας.(3) Δυνάμει της απόφασης 2000/185/ΕΚ της 28ης Φεβρουαρίου του Συμβουλίου[3], το Βέλγιο, η Ισπανία, η Γαλλία, η Ιταλία, το Λουξεμβούργο, οι Κάτω Χώρες, η Πορτογαλία και το Ηνωμένο Βασίλειο (μόνο για τη νήσο Mαν) μπορούσαν να εφαρμόζουν έως τις 31 Δεκεμβρίου 2005 μειωμένο συντελεστή ΦΠΑ στις υπηρεσίες υψηλής έντασης εργασίας για τις οποίες είχαν υποβάλει αίτηση.(4) Οι διατάξεις του άρθρου 28 παράγραφος 6 της οδηγίας 77/388/ΕΟΚ τροποποιήθηκαν με την οδηγία 2006/18/ΕΚ της 14ης Φεβρουαρίου 2006 του Συμβουλίου[4] για την τροποποίηση της οδηγίας 77/388/ΕΟΚ όσον αφορά τους μειωμένους συντελεστές ΦΠΑ, προκειμένου, αφενός, να παραταθεί η περίοδος εφαρμογής τους έως τις 31 Δεκεμβρίου 2010, και, αφετέρου, να επιτραπεί στα κράτη μέλη που επιθυμούν να κάνουν χρήση, για πρώτη φορά, της δυνατότητας που προβλέπεται στην εν λόγω οδηγία, και σε εκείνα που επιθυμούν να τροποποιήσουν τον κατάλογο των υπηρεσιών στις οποίες είχαν εφαρμόσει τις εν λόγω διατάξεις κατά το παρελθόν, να υποβάλουν την αίτηση στην Επιτροπή.(5) Προκειμένου να δοθεί η δυνατότητα στα κράτη μέλη στα οποία είχε επιτραπεί με την απόφαση 2000/185/ΕΚ η εφαρμογή μειωμένου συντελεστή να συνεχίσουν να εφαρμόζουν τον εν λόγω μειωμένο συντελεστή έως τις 31 Δεκεμβρίου 2010 και για λόγους νομικής σαφήνειας, είναι σκόπιμο να ενσωματωθεί το περιεχόμενο αυτής της απόφασης στην παρούσα πρόταση για τα κράτη μέλη τα οποία δεν τροποποίησαν την αρχική τους αίτηση.(6) Σύμφωνα με τις διατάξεις του άρθρου 28 παράγραφος 6 τέταρτο εδάφιο της οδηγίας 77/388/ΕΟΚ, η Ελλάδα, στην οποία επιτράπηκε ήδη με την απόφαση 2000/185/ΕΚ να εφαρμόζει μειωμένο συντελεστή σε δύο τομείς του παραρτήματος ΙΑ, υπέβαλε νέα αίτηση με σκοπό την επέκταση του πεδίου εφαρμογής της προηγούμενης αίτησής της. Όσον αφορά την Ελλάδα, είναι επομένως σκόπιμο να της δοθεί νέα έγκριση εφαρμογής μειωμένου συντελεστή, σύμφωνα με τη νέα αίτησή της, στην παρούσα απόφαση.(7) Η Τσεχική Δημοκρατία, η Κύπρος, η Λετονία, η Ουγγαρία, η Μάλτα, η Πολωνία, η Σλοβενία και η Φινλανδία υπέβαλαν αίτηση εφαρμογής μειωμένου συντελεστή ΦΠΑ σε ορισμένες υπηρεσίες υψηλής έντασης εργασίας, σύμφωνα με τη διαδικασία και τους όρους που προβλέπονται στο άρθρο 28 παράγραφος 6 τέταρτο εδάφιο της οδηγίας 77/388/ΕΟΚ.(8) Τρία από τα εν λόγω κράτη μέλη, ήτοι η Τσεχική Δημοκρατία, η Ουγγαρία και η Πολωνία, καθώς και η Ελλάδα υπέβαλαν αίτηση προκειμένου να τους επιτραπεί να εφαρμόζουν, κατ' εξαίρεση, μειωμένο συντελεστή σε υπηρεσίες που ανήκουν σε τρεις κατηγορίες του παραρτήματος ΙΑ. Σε καθεμία από τις τέσσερις περιπτώσεις, η μείωση του συντελεστή στον τρίτο από τους επιλεγέντες τομείς θα έχει ασήμαντη οικονομική επίπτωση.(9) Προκειμένου να διασφαλιστεί η συνέχεια της περιόδου εφαρμογής των μειωμένων συντελεστών που προβλεπόταν στην απόφαση 2000/185/ΕΚ, όπως παρατάθηκε τελευταία με την απόφαση 2004/161/ΕΚ, η παρούσα απόφαση θα έπρεπε να εφαρμόζεται από την 1η Ιανουαρίου 2006.(10) Η παρούσα απόφαση δεν θα έχει επιπτώσεις στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:ΚΕΦΑΛΑΙΟ 1Άρθρο 1Σύμφωνα με το άρθρο 28 παράγραφος 6 πρώτο εδάφιο της οδηγίας 77/388/ΕΟΚ, επιτρέπεται στα κράτη μέλη που αναφέρονται στα άρθρα 2 έως 9 να εφαρμόζουν, για την περίοδο από την 1η Ιανουαρίου 2006 έως τις 31 Δεκεμβρίου 2010, τους μειωμένους συντελεστές που προβλέπονται στο άρθρο 12 παράγραφος 3 στοιχείο α) τρίτο εδάφιο, για τις υπηρεσίες που αναφέρονται στα εν λόγω άρθρα.Άρθρο 2Στο Βέλγιο επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 1 και 2 του παραρτήματος ΙΑ της οδηγίας 77/388/ΕΟΚ:2.  μικρές υπηρεσίες επισκευής σε ποδήλατα, υποδήματα και δερμάτινα είδη, ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·3.  ανακαίνιση και επισκευή ιδιωτικών κατοικιών άνω των πέντε ετών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας.Άρθρο 3Στην Ισπανία επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 2 και 5 του παραρτήματος ΙΑ της οδηγίας 77/388/ΕΟΚ:4.  εργασίες τοιχοποιίας για την επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·5.  κομμώσεις.Άρθρο 4Στη Γαλλία επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 2, 3 και 4 του παραρτήματος ΙΑ της οδηγίας 77/388/ΕΟΚ:6.  ανακαίνιση και επισκευή ιδιωτικών κατοικιών που έχουν αποπερατωθεί πριν από τουλάχιστον δύο έτη, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·7.  υπηρεσίες φροντίδων κατ’ οίκον·8.  καθαρισμός υαλοπινάκων και καθαρισμός ιδιωτικών κατοικιών.Άρθρο 5Στην Ιταλία επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 2 και 4 του παραρτήματος ΙΑ της οδηγίας 77/388/ΕΟΚ:9.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·10.  υπηρεσίες φροντίδων κατ’ οίκον.Άρθρο 6Στο Λουξεμβούργο επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 1, 3 και 5 του παραρτήματος ΙΑ της οδηγίας 77/388/ΕΟΚ:11.  μικρές υπηρεσίες επισκευής σε ποδήλατα, υποδήματα και δερμάτινα είδη, ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·12.  κομμώσεις·13.  καθαρισμός υαλοπινάκων και καθαρισμός ιδιωτικών κατοικιών.Άρθρο 7Στις Κάτω Χώρες επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 1, 2 και 5 του παραρτήματος ΙΑ της οδηγίας 77/388/ΕΟΚ:14.  μικρές υπηρεσίες επισκευής σε ποδήλατα, υποδήματα και δερμάτινα είδη, ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·15.  κομμώσεις·16.  εργασίες βαφής και γύψωσης για την ανακαίνιση και την επισκευή ιδιωτικών κατοικιών άνω των δεκαπέντε ετών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας.Άρθρο 8Στην Πορτογαλία επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 2 και 4 του παραρτήματος ΙΑ της οδηγίας 77/388/ΕΟΚ:17.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·18.  υπηρεσίες φροντίδων κατ’ οίκον.Άρθρο 9Στο Ηνωμένο Βασίλειο επιτρέπεται για την υπηρεσία ανακαίνισης και επισκευής ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας, η οποία αναφέρεται στο σημείο 2 του παραρτήματος ΙΑ της οδηγίας 77/388/ΕΟΚ, αλλά αποκλειστικά για τη Νήσο Μαν.ΚΕΦΑΛΑΙΟ 2Άρθρο 10Σύμφωνα με το άρθρο 28 παράγραφος 6 πρώτο και τέταρτο εδάφιο της οδηγίας 77/388/ΕΟΚ, επιτρέπεται στα κράτη μέλη που αναφέρονται στα άρθρα 11 έως 19 να εφαρμόζουν, για την περίοδο από την 1η Ιανουαρίου 2006 έως τις 31 Δεκεμβρίου 2010, τους μειωμένους συντελεστές που προβλέπονται στο άρθρο 12 παράγραφος 3 στοιχείο α) τρίτο εδάφιο, για τις υπηρεσίες που αναφέρονται στα εν λόγω άρθρα.Άρθρο 11Στην Τσεχική Δημοκρατία επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 2, 3 και 4 του παραρτήματος ΙΑ της οδηγίας 77/388/ΕΟΚ:19.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·20.  καθαρισμός υαλοπινάκων και καθαρισμός ιδιωτικών κατοικιών·21.  υπηρεσίες φροντίδων κατ’ οίκον.Άρθρο 12Στην Ελλάδα επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 1, 2 και 4 του παραρτήματος ΙΑ της οδηγίας 77/388/ΕΟΚ:22.  μικρές υπηρεσίες επισκευής σε ποδήλατα· υποδήματα και δερμάτινα είδη· ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·23.  ανακαίνιση και επισκευή παλαιών ιδιωτικών κατοικιών (που δεν έχουν κατασκευαστεί πρόσφατα), με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·24.  υπηρεσίες φροντίδων κατ’ οίκον.Άρθρο 13Στην Κύπρος επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 2 και 5 του παραρτήματος ΙΑ της οδηγίας 77/388/ΕΟΚ:25.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·26.  κομμώσεις.Άρθρο 14Στη Λετονία επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 2 και 5 του παραρτήματος ΙΑ της οδηγίας 77/388/ΕΟΚ:27.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·28.  κομμώσεις.Άρθρο 15Στην Ουγγαρία επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 1, 2 και 4 του παραρτήματος ΙΑ της οδηγίας 77/388/ΕΟΚ:29.  μικρές υπηρεσίες επισκευής σε ποδήλατα· υποδήματα και δερμάτινα είδη· ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·30.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·31.  υπηρεσίες φροντίδων κατ’ οίκον.Άρθρο 16Στη Μάλτα επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 1 και 4 του παραρτήματος ΙΑ της οδηγίας 77/388/ΕΟΚ:32.  μικρές υπηρεσίες επισκευής σε ποδήλατα· υποδήματα και δερμάτινα είδη· ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·33.  υπηρεσίες φροντίδων κατ’ οίκον.Άρθρο 17Στην Πολωνία επιτρέπεται για τις τρεις ακόλουθες υπηρεσίες, οι οποίες αναφέρονται στα σημεία 1, 2 και 5 του παραρτήματος ΙΑ της οδηγίας 77/388/ΕΟΚ:34.  μικρές υπηρεσίες επισκευής σε ποδήλατα· υποδήματα και δερμάτινα είδη, ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·35.  ανακαίνιση και επισκευή ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας·36.  κομμώσεις.Άρθρο 18Στη Σλοβενία επιτρέπεται για την υπηρεσία ανακαίνισης και επισκευής ιδιωτικών κατοικιών, με εξαίρεση τα υλικά που αντιπροσωπεύουν σημαντικό τμήμα της αξίας της παρεχόμενης υπηρεσίας, τομέας που αναφέρεται στο σημείο 2 του παραρτήματος ΙΑ της οδηγίας 77/388/ΕΟΚ.Άρθρο 19Στη Φινλανδία επιτρέπεται για τις δύο ακόλουθες υπηρεσίες, οι οποίες αναφέρονται στα σημεία 1 και 5 του παραρτήματος ΙΑ της οδηγίας 77/388/ΕΟΚ:37.  μικρές υπηρεσίες επισκευής σε ποδήλατα, υποδήματα και δερμάτινα είδη, ενδύματα και πανικά οικιακής χρήσης (συμπεριλαμβανομένων των εργασιών επιδιόρθωσης και μετατροπής)·38.  κομμώσεις.ΚΕΦΑΛΑΙΟ 3Άρθρο 20Η παρούσα απόφαση εφαρμόζεται από την 1η Ιανουαρίου 2006 και παύει να ισχύει στις 31 Δεκεμβρίου 2010.Άρθρο 21Η παρούσα απόφαση απευθύνεται στο Βασίλειο του Βελγίου, στην Τσεχική Δημοκρατία, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στη Δημοκρατία της Κύπρου, στη Δημοκρατία της Λετονίας, στο Μεγάλο Δουκάτο του Λουξεμβούργου, στη Δημοκρατία της Ουγγαρίας, στη Δημοκρατία της Μάλτας, στο Βασίλειο των Κάτω Χωρών, στη Δημοκρατία της Πολωνίας, στην Πορτογαλική Δημοκρατία, στη Δημοκρατία της Σλοβενίας, στη Δημοκρατία της Φινλανδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας.Βρυξέλλες, […]Για το ΣυμβούλιοΟ Πρόεδρος [1] ΕΕ L 145 της 13.06.1977, σ. 1 Οδηγία που τροποποιήθηκε τελευταία με την οδηγία […].[2] ΕΕ C […], […], σ. […].[3] ΕΕ L 59 της 04.3.2000, σ. 10. Απόφαση όπως τροποποιήθηκε τελευταία από την απόφαση 2004/161/ΕΚ (ΕΕ L 52 της 21.02.2004, σ. 62).[4] ΕΕ L 51 της 22.02.2006, σ. 12.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.9.2015
            COM(2015) 423 final
            2015/0188(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •
                     Αιτιολόγηση και στόχοι της πρότασης

               Στις 5 Ιουνίου 2003, μετά τις αποφάσεις του Δικαστηρίου της Ευρωπαϊκής Ένωσης στις αποκαλούμενες υποθέσεις «Ανοικτοί ουρανοί», το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων υφιστάμενων συμφωνιών από μια συμφωνία σε επίπεδο Ένωσης («οριζόντια εντολή»). Στόχος των εν λόγω συμφωνιών είναι να παρασχεθεί σε όλους τους αερομεταφορείς της Ευρωπαϊκής Ένωσης το δικαίωμα της ισότιμης πρόσβασης στα αεροπορικά δρομολόγια μεταξύ της Ευρωπαϊκής Ένωσης και τρίτων χωρών και να εναρμονιστούν οι διμερείς συμφωνίες αερομεταφορών μεταξύ των κρατών μελών και τρίτων χωρών με το δίκαιο της Ευρωπαϊκής Ένωσης.

               •
                     Γενικό πλαίσιο

               Οι διεθνείς αεροπορικές συνδέσεις μεταξύ των κρατών μελών και τρίτων χωρών διέπονται κατά κανόνα από διμερείς συμφωνίες αερομεταφορών μεταξύ των κρατών μελών και τρίτων χωρών, από τα παραρτήματα των εν λόγω συμφωνιών και από άλλες συναφείς διμερείς ή πολυμερείς ρυθμίσεις.

               Οι συνήθεις ρήτρες περί καθορισμού αερομεταφορέα που περιέχονται στις διμερείς συμφωνίες αερομεταφορών των κρατών μελών παραβιάζουν το ενωσιακό δίκαιο. Επιτρέπουν σε τρίτη χώρα να απορρίψει, να ανακαλέσει ή να αναστείλει τις άδειες εκμετάλλευσης ή τις άδειες τεχνικής φύσεως αερομεταφορέα που έχει καθορισθεί από κράτος μέλος, αλλά δεν ανήκει κατ’ ουσία ούτε βρίσκεται υπό τον πραγματικό έλεγχο του συγκεκριμένου κράτους μέλους ή υπηκόων του. Αυτό κρίθηκε ότι αποτελεί διάκριση εις βάρος ενωσιακών αερομεταφορέων που είναι εγκατεστημένοι στο έδαφος κράτους μέλους, αλλά ανήκουν σε υπηκόους άλλων κρατών μελών και ελέγχονται από αυτούς. Αντιβαίνει στο άρθρο 49 της Συνθήκης για τη λειτουργία της Ευρωπαϊκής Ένωσης, το οποίο εγγυάται στους υπηκόους των κρατών μελών που ασκούν το δικαίωμα ελεύθερης εγκατάστασης, ίδια μεταχείριση στο κράτος μέλος υποδοχής με εκείνη της οποίας απολαύουν οι υπήκοοι του συγκεκριμένου κράτους μέλους.

               •
                     Υφιστάμενες διατάξεις στον τομέα της πρότασης

               Οι διατάξεις της συμφωνίας αντικαθιστούν ή συμπληρώνουν τις υφιστάμενες διατάξεις 8 διμερών συμφωνιών αερομεταφορών μεταξύ κρατών μελών και της Λαϊκής Δημοκρατίας του Μπανγκλαντές.

               •
                     Συνοχή με τις λοιπές πολιτικές και στόχους της Ευρωπαϊκής Ένωσης

               Η συμφωνία εξυπηρετεί θεμελιώδη στόχο της εξωτερικής πολιτικής αερομεταφορών της Ένωσης, με την εναρμόνιση υφιστάμενων διμερών συμφωνιών αερομεταφορών με το δίκαιο της Ένωσης.

               2.ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ

               Μέθοδοι διαβούλευσης, κύριοι στοχευόμενοι τομείς και γενικά χαρακτηριστικά των συνομιλητών

               Σύμφωνα με το άρθρο 218 παράγραφος 4 της ΣΛΕΕ, η Επιτροπή διεξήγαγε τις διαπραγματεύσεις σε διαβούλευση με ειδική επιτροπή. Ο κλάδος έχει επίσης εκφράσει τη γνώμη του κατά τη διάρκεια των διαπραγματεύσεων.

               Σύνοψη των εισηγήσεων και συνεκτίμησή τους

               Οι παρατηρήσεις που υποβλήθηκαν στο πλαίσιο της παρούσας διαδικασίας ελήφθησαν υπόψη. Τα ενδιαφερόμενα κράτη μέλη έλεγξαν την ακρίβεια των παραπομπών στις διμερείς συμφωνίες αερομεταφορών. Ο κλάδος υπογράμμισε τη σημασία μιας σταθερής νομικής βάσης για τις οικείες εμπορικές δραστηριότητες.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               •
                     Συνοπτική παρουσίαση της προτεινόμενης δράσης

               Σύμφωνα με τους μηχανισμούς και τις οδηγίες του παραρτήματος της «οριζόντιας εντολής», η Επιτροπή έχει διαπραγματευθεί με τη Λαϊκή Δημοκρατία του Μπανγκλαντές συμφωνία η οποία αντικαθιστά ορισμένες διατάξεις των υφιστάμενων διμερών συμφωνιών αερομεταφορών μεταξύ των κρατών μελών και της Λαϊκής Δημοκρατίας του Μπανγκλαντές. Το άρθρο 2 της συμφωνίας αντικαθιστά τις συνήθεις ρήτρες περί καθορισμού αερομεταφορέα από μια ρήτρα καθορισμού αερομεταφορέα της ΕΕ που επιτρέπει σε όλους τους αερομεταφορείς της ΕΕ να απολαύουν του δικαιώματος εγκατάστασης. Το άρθρο 5 επιλύει ενδεχόμενες συγκρούσεις με τους κανόνες ανταγωνισμού της Ένωσης.

               Μετά την υπογραφή της, η συμφωνία πρέπει να συναφθεί. Με το παρόν έγγραφο προτείνεται απόφαση εν προκειμένω.

               •
                     Νομική βάση

               Άρθρο 100 παράγραφος 2 και άρθρο 218 παράγραφος 6 στοιχείο α) της ΣΛΕΕ

               •
                     Επιλογή νομικών μέσων

               Η συμφωνία μεταξύ της Ένωσης και της Λαϊκής Δημοκρατίας του Μπανγκλαντές αποτελεί το πλέον αποτελεσματικό μέσο για την εναρμόνιση με το ενωσιακό δίκαιο όλων των υφιστάμενων διμερών συμφωνιών αερομεταφορών μεταξύ των κρατών μελών και της Λαϊκής Δημοκρατίας του Μπανγκλαντές.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν έχει επιπτώσεις στον προϋπολογισμό της Ένωσης.

               2015/0188 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α),

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη τη συναίνεση του Ευρωπαϊκού Κοινοβουλίου,

               Εκτιμώντας τα ακόλουθα:

               (1)Σύμφωνα με την απόφαση…/…/ΕΕ του Συμβουλίου
                  1
               , η συμφωνία μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπαγκλαντές σχετικά με ορισμένες πτυχές των αερομεταφορών (η «συμφωνία») έχει υπογραφεί, με την επιφύλαξη της σύναψής της σε μεταγενέστερη ημερομηνία.

               (2)Στόχος της συμφωνίας είναι να καταστούν οι διμερείς συμφωνίες αερομεταφορών μεταξύ 8 κρατών μελών και της Λαϊκής Δημοκρατίας του Μπανγκλαντές σύμφωνες με το δίκαιο της Ένωσης.

               (3)Η συμφωνία θα πρέπει να εγκριθεί εξ ονόματος της Ευρωπαϊκής Ένωσης.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η συμφωνία μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπανγκλαντές σχετικά με ορισμένες πτυχές αερομεταφορών (η «συμφωνία») εγκρίνεται εξ ονόματος της Ένωσης.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ένωσης, στην κοινοποίηση που προβλέπεται στο άρθρο 8 παράγραφος 1 της συμφωνίας, προκειμένου να εκφραστεί η συναίνεση της Ευρωπαϊκής Ένωσης να δεσμευτεί από τη συμφωνία.

               Άρθρο 3

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L , , σ. .

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.9.2015
            COM(2015) 423 final
            ΠΑΡΑΡΤΗΜΑΤΑ
            στην
            πρόταση απόφασης του Συμβουλίου για τη σύναψη συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών
            Συμφωνία μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών

               ΠΑΡΑΡΤΗΜΑΤΑ

               στην

               πρόταση απόφασης του Συμβουλίου για τη σύναψη συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών

               Συμφωνία μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές σχετικά με ορισμένες πτυχές των αερομεταφορών

               Η ΕΥΡΩΠΑΪΚΗ ΕΝΩΣΗ,

               αφενός, και

               ΛΑΪΚΗ ΔΗΜΟΚΡΑΤΙΑ ΤΟΥ ΜΠΑΓΚΛΑΝΤΕΣ

               αφετέρου,

               (εφεξής «τα μέρη»),

               ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες αεροπορικών μεταφορών μεταξύ ορισμένων κρατών μελών της Ευρωπαϊκής Ένωσης και της Λαϊκής Δημοκρατίας του Μπανγκλαντές, οι οποίες περιέχουν διατάξεις αντίθετες προς το δίκαιο της Ευρωπαϊκής Ένωσης,

               ΕΠΙΣΗΜΑΙΝΟΝΤΑΣ ότι η Ευρωπαϊκή Ένωση έχει αποκλειστική αρμοδιότητα επί διαφόρων πτυχών οι οποίες δύνανται να περιλαμβάνονται σε διμερείς συμφωνίες αεροπορικών μεταφορών μεταξύ κρατών μελών της Ευρωπαϊκής Ένωσης και τρίτων χωρών,

               ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Ένωσης, οι αερομεταφορείς που είναι εγκατεστημένοι σε κράτος μέλος έχουν δικαίωμα ισότιμης πρόσβασης στα αεροπορικά δρομολόγια μεταξύ κρατών μελών της Ευρωπαϊκής Ένωσης και τρίτων χωρών,

               ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Ένωσης και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το δίκαιο της Ευρωπαϊκής Ένωσης,

               ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Ένωσης και της Λαϊκής Δημοκρατίας του Μπανγκλαντές, οι οποίες είναι αντίθετες προς το δίκαιο της Ευρωπαϊκής Ένωσης, πρέπει να εναρμονισθούν με το εν λόγω δίκαιο, ώστε να δημιουργηθεί μια άρτια νομική βάση για τις αεροπορικές μεταφορές μεταξύ της Ευρωπαϊκής Ένωσης και της Λαϊκής Δημοκρατίας του Μπανγκλαντές και να διαφυλαχθεί η συνέχεια των εν λόγω αεροπορικών μεταφορών,

               ΕΠΙΣΗΜΑΙΝΟΝΤΑΣ ότι με βάση το δίκαιο της Ευρωπαϊκής Ένωσης οι αερομεταφορείς δεν μπορούν, καταρχήν, να συνάπτουν συμφωνίες που μπορούν να θίξουν τις εμπορικές συναλλαγές μεταξύ των κρατών μελών της Ευρωπαϊκής Ένωσης και που έχουν ως αντικείμενο ή αποτέλεσμα την παρακώλυση, τον περιορισμό ή τη στρέβλωση του ανταγωνισμού,

               ΑΝΑΓΝΩΡΙΖΟΝΤΑΣ ότι διατάξεις διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Ένωσης και της Λαϊκής Δημοκρατίας του Μπανγκλαντές οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που παρακωλύουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένες γραμμές, ή ii) ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) εκχωρούν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που παρακωλύουν, νοθεύουν ή περιορίζουν τον ανταγωνισμό μεταξύ αερομεταφορέων στα εκάστοτε δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,

               ΣΗΜΕΙΩΝΟΝΤΑΣ ότι σκοπός της Ευρωπαϊκής Ένωσης, στο πλαίσιο της παρούσας συμφωνίας, δεν είναι να αυξήσει τον συνολικό όγκο εναέριας κυκλοφορίας μεταξύ της Ευρωπαϊκής Ένωσης και της Λαϊκής Δημοκρατίας του Μπανγκλαντές, ούτε να επηρεάσει την ισορροπία μεταξύ αερομεταφορέων της Ευρωπαϊκής Ένωσης και αερομεταφορέων της Λαϊκής Δημοκρατίας του Μπανγκλαντές, ούτε να διαπραγματευθεί τροποποιήσεις των διατάξεων περί δικαιωμάτων μεταφοράς που περιέχονται σε υφιστάμενες διμερείς συμφωνίες αεροπορικών μεταφορών,

               ΣΗΜΕΙΩΝΟΝΤΑΣ ότι το Δικαστήριο της Ευρωπαϊκής Ένωσης έκρινε ότι ορισμένες διατάξεις των διμερών συμφωνιών που έχουν συνάψει αρκετά κράτη μέλη με τρίτες χώρες είναι ασυμβίβαστες με το ενωσιακό δίκαιο,

               ΑΝΑΓΝΩΡΙΖΟΝΤΑΣ ότι η αποκατάσταση της συνοχής μεταξύ του δικαίου της Ευρωπαϊκής ΄ Ένωσης και των διατάξεων των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Ένωσης και της Λαϊκής Δημοκρατίας του Μπαγκλαντές θα παράσχει βιώσιμο πλαίσιο, το οποίο θα διασφαλίσει τη συνέχεια και την ανάπτυξη των αεροπορικών μεταφορών μεταξύ της Ευρωπαϊκής Ένωσης και του Μπαγκλαντές,

               ΕΠΙΣΗΜΑΙΝΟΝΤΑΣ ότι οι διατάξεις των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Ένωσης και της Λαϊκής Δημοκρατίας του Μπανγκλαντές, οι οποίες δεν αντίκεινται στο δίκαιο της Ευρωπαϊκής Ένωσης, δεν χρειάζεται να τροποποιηθούν από την παρούσα συμφωνία,

               ΣΥΜΦΩΝΗΣΑΝ ΣΤΑ ΕΞΗΣ:

               ΑΡΘΡΟ 1

               Γενικές διατάξεις

               1.
                     Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Ένωσης και ως «συνθήκες της ΕΕ» η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης.

               2.
                     Σε κάθε συμφωνία που παρατίθεται στο παράρτημα 1, οι αναφορές σε υπηκόους του κράτους μέλους που είναι συμβαλλόμενο μέρος της συμφωνίας αυτής νοούνται ως αναφορές σε υπηκόους κρατών μελών της Ευρωπαϊκής Ένωσης.

               3.
                     Σε κάθε συμφωνία που παρατίθεται στο παράρτημα 1, οι αναφορές σε αερομεταφορείς ή αεροπορικές εταιρείες κράτους μέλους συμβαλλόμενου μέρους της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.

               AΡΘΡΟ 2

               Καθορισμός αερομεταφορέα από κράτος μέλος

               1.
                     Οι διατάξεις των παραγράφων 2 και 3 του παρόντος άρθρου υπερισχύουν έναντι των αντίστοιχων διατάξεων των άρθρων που περιλαμβάνονται στο παράρτημα 2 στοιχεία α) και β) αντίστοιχα, σε ό,τι αφορά τον καθορισμό αερομεταφορέα από το οικείο κράτος μέλος, τις άδειες εκμετάλλευσης και τις άδειες τεχνικής φύσεως που του έχει χορηγήσει η Λαϊκή Δημοκρατία του Μπανγκλαντές, όπως και την απόρριψη, την ανάκληση, την αναστολή ή τον περιορισμό των αδειών εκμετάλλευσης και των αδειών τεχνικής φύσεως του αερομεταφορέα, αντίστοιχα.

               2.
                     Όταν της γνωστοποιείται από κράτος μέλος καθορισμός αερομεταφορέα, η Λαϊκή Δημοκρατία του Μπανγκλαντές χορηγεί τις κατάλληλες άδειες εκμετάλλευσης και άδειες τεχνικής φύσεως με την ελάχιστη διαδικαστική καθυστέρηση, υπό τον όρο ότι:

               i.
                     ο αερομεταφορέας είναι εγκατεστημένος στην επικράτεια του κράτους μέλους που τον έχει καθορίσει με βάση τις συνθήκες ΕΕ και είναι κάτοχος έγκυρης άδειας εκμετάλλευσης σύμφωνα με το δίκαιο της Ευρωπαϊκής Ένωσης· και

               ii.
                     το κράτος μέλος που είναι υπεύθυνο για την έκδοση του πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και στην πράξη καθορισμού προσδιορίζεται με σαφήνεια η αρμόδια αεροναυτική αρχή· και

               iii.
                     ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον ουσιαστικό έλεγχο κρατών μελών και/ή υπηκόων κρατών μελών, και/ή άλλων κρατών αναφερόμενων στο παράρτημα 3 και/ή υπηκόων των συγκεκριμένων άλλων κρατών.

               3.
                     Η Λαϊκή Δημοκρατία του Μπανγκλαντές δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από  κράτος μέλος εφόσον:

               i.
                     ο αερομεταφορέας δεν είναι εγκατεστημένος στην επικράτεια του κράτους μέλους που τον έχει καθορίσει με βάση τις συνθήκες ΕΕ ή δεν είναι κάτοχος έγκυρης άδειας εκμετάλλευσης σύμφωνα με το δίκαιο της Ευρωπαϊκής Ένωσης· ή

               ii.
                     ο ουσιαστικός ρυθμιστικός έλεγχος του αερομεταφορέα δεν ασκείται ή δεν διατηρείται από το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα, ή στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή· ή

               iii.
                     ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή υπό τον πραγματικό έλεγχο κρατών μελών και/ή υπηκόων κρατών μελών, και/ή άλλων κρατών αναφερόμενων στο παράρτημα 3 και/ή υπηκόων των συγκεκριμένων άλλων κρατών· ή

               iv.
                     ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ της Λαϊκής Δημοκρατίας του Μπανγκλαντές και άλλου κράτους μέλους και, ασκώντας τα δικαιώματα κυκλοφορίας που απορρέουν από την παρούσα συμφωνία σε αεροπορικό δρομολόγιο που περιλαμβάνει σημείο στην επικράτεια αυτού του άλλου κράτους μέλους, ο αερομεταφορέας θα καταστρατηγούσε τους περιορισμούς ως προς τα δικαιώματα κυκλοφορίας που επιβάλλονται από την εν λόγω άλλη συμφωνία·  ή

               v.
                     ο αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος με το οποίο η Λαϊκή Δημοκρατία του Μπανγκλαντές δεν έχει συνάψει διμερή συμφωνία αεροπορικών μεταφορών, και το εν λόγω κράτος μέλος έχει αρνηθεί να παραχωρήσει δικαιώματα κυκλοφορίας στον αερομεταφορέα που έχει καθοριστεί από τη Λαϊκή Δημοκρατία του Μπανγκλαντές.

               Κατά την άσκηση των δικαιωμάτων που της παρέχει η παρούσα παράγραφος, η Λαϊκή Δημοκρατία του Μπανγκλαντές δεν εισάγει διακρίσεις μεταξύ αερομεταφορέων της Ευρωπαϊκής Ένωσης για λόγους εθνικότητας.

               AΡΘΡΟ 3

               Ασφάλεια πτήσεων

               1.
                     Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο γ).

               2.
                     Όταν ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα της Λαϊκής Δημοκρατίας του Μπανγκλαντές που απορρέουν από τις διατάξεις περί ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Λαϊκής Δημοκρατίας του Μπανγκλαντές ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας από το άλλο αυτό κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.

               AΡΘΡΟ 4

               Φορολόγηση αεροπορικών καυσίμων

               1.
                     Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο δ).

               2.
                     Κατά παρέκκλιση οιασδήποτε αντίθετης διάταξης, καμία διάταξη οιασδήποτε συμφωνίας που περιλαμβάνεται στο παράρτημα 2 στοιχείο δ) δεν εμποδίζει κράτος μέλος να επιβάλλει, άνευ διακρίσεων, φόρους, εισφορές, δασμούς, τέλη ή επιβαρύνσεις στα καύσιμα που διατίθενται στην επικράτειά του για τα αεροσκάφη καθορισμένου αερομεταφορέα της Λαϊκής Δημοκρατίας του Μπανγκλαντές, ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.

               AΡΘΡΟ 5

               Συμβιβάσιμο με τους κανόνες ανταγωνισμού

               1.
                     Κατά παρέκκλιση οιασδήποτε αντίθετης διάταξης, οι συμφωνίες που παρατίθενται στο παράρτημα 1 κατά κανένα τρόπο: (i) δεν ευνοούν τη σύναψη συμφωνιών μεταξύ επιχειρήσεων, τη λήψη αποφάσεων από ενώσεις επιχειρήσεων ή τις εναρμονισμένες πρακτικές οι οποίες παρακωλύουν, νοθεύουν ή περιορίζουν τον ανταγωνισμό· ii) δεν ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών· ή iii) δεν εκχωρούν σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, νοθεύουν ή περιορίζουν τον ανταγωνισμό.

               2.
                     Δεν εφαρμόζονται οι διατάξεις των συμφωνιών του παραρτήματος 1 οι οποίες δεν συμβιβάζονται με την παράγραφο 1 του παρόντος άρθρου.

               AΡΘΡΟ 6

               Παραρτήματα της συμφωνίας

               Τα παραρτήματα της παρούσας συμφωνίας αποτελούν αναπόσπαστο μέρος αυτής.

               AΡΘΡΟ 7

               Αναθεώρηση ή τροποποίηση

               Τα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία κοινή συναινέσει.

               AΡΘΡΟ 8

               Έναρξη ισχύος και προσωρινή εφαρμογή

               1.
                     Η παρούσα συμφωνία αρχίζει να ισχύει την ημερομηνία κατά την οποία τα συμβαλλόμενα μέρη κοινοποιούν αμοιβαία εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.

               2.
                     Κατά παρέκκλιση της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα συμβαλλόμενα μέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.

               3.
                     Οι συμφωνίες και άλλες συμβατικές ρυθμίσεις μεταξύ κρατών μελών και της Λαϊκής Δημοκρατίας του Μπανγκλαντές οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, παρατίθενται στο παράρτημα I στοιχείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος τους ή προσωρινής εφαρμογής τους.

               AΡΘΡΟ 9

               Λήξη

               1.
                     Η λήξη συμφωνίας αναφερόμενης στο παράρτημα 1 συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που αφορούν την αναφερόμενη στο παράρτημα 1 συμφωνία.

               2.
                     Η λήξη όλων των συμφωνιών που παρατίθενται στο παράρτημα 1 συνεπάγεται ταυτόχρονη λήξη της ισχύος της παρούσας συμφωνίας.

               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα συμφωνία.

               Έγινε στις [….], την […] ημέρα του […, …], εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική τσεχική, φινλανδική και βεγγαλική γλώσσα.

               ΓΙΑ ΤΗΝ ΕΥΡΩΠΑΪΚΗ ΕΝΩΣΗ:
                     ΓΙΑ ΤΗ ΛΑΪΚΗ ΔΗΜΟΚΡΑΤΙΑ ΤΟΥ ΜΠΑΓΚΛΑΝΤΕΣ

               Παράρτημα 1

               Κατάλογος των συμφωνιών που αναφέρονται στο άρθρο 1 της παρούσας συμφωνίας

               α) Συμφωνίες αεροπορικών μεταφορών μεταξύ της Λαϊκής Δημοκρατίας του Μπανγκλαντές και κρατών μελών της Ευρωπαϊκής Ένωσης, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί και/ή εφαρμόζονται προσωρινά

               -
                     Συμφωνία αεροπορικών μεταφορών μεταξύ της κυβέρνησης του Βασιλείου του Βελγίου και της κυβέρνησης της Λαϊκής Δημοκρατίας του Μπανγκλαντές, η οποία έγινε στις Βρυξέλλες στις 20 Ιανουαρίου 1995, αναφερόμενη εφεξής στο παράρτημα 2 ως «συμφωνία Μπανγκλαντές-Βελγίου»·

               Τροποποιήθηκε από μνημόνιο συμφωνίας που έγινε στις Βρυξέλλες στις 20 Ιουλίου 2000·

               -
                     Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Λαϊκής Δημοκρατίας του Μπανγκλαντές, η οποία έγινε στη Βόννη στις 8 Δεκεμβρίου 1992, αναφερόμενη εφεξής στο παράρτημα 2 ως «συμφωνία Μπανγκλαντές-Γερμανίας»·

               Ισχύει σε συνδυασμό με το μνημόνιο συμφωνίας μεταξύ των Ομοσπονδιακής Δημοκρατίας της Γερμανίας και της κυβέρνησης της Λαϊκής Δημοκρατίας του Μπανγκλαντές που έγινε στη Βόννη στις 8 Δεκεμβρίου 1992·

               -
                     Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Ιταλικής Δημοκρατίας, μεταξύ των αντίστοιχων εδαφών τους, η οποία έγινε στη Ρώμη στις 16 Δεκεμβρίου 1980, αναφερόμενη εφεξής στο παράρτημα 2 ως «συμφωνία Μπανγκλαντές-Ιταλίας»·

               Ισχύει σε συνδυασμό με τα εμπιστευτικά μνημόνια συμφωνίας μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Ιταλικής Δημοκρατίας, που έγιναν στη Ρώμη στις 16 Δεκεμβρίου 1980·

               -
                     Συμφωνία αεροπορικών μεταφορών μεταξύ της κυβέρνησης του Βασιλείου των Κάτω Χωρών και της κυβέρνησης της Λαϊκής Δημοκρατίας του Μπανγκλαντές, η οποία έγινε στη Ντάκα στις 3 Νοεμβρίου 1973, αναφερόμενη εφεξής στο παράρτημα 2 ως «συμφωνία Μπανγκλαντές-Κάτω Χωρών»·

               Τροποποιήθηκε από τα συμφωνηθέντα πρακτικά που υπεγράφησαν από τις αντιπροσωπείες του Βασιλείου των Κάτω Χωρών και της Λαϊκής Δημοκρατίας του Μπανγκλαντές στη Χάγη στις 7 Νοεμβρίου 1989·

               Τροποποιήθηκε από το μνημόνιο συμφωνίας μεταξύ της κυβέρνησης των Κάτω Χωρών και της κυβέρνησης της Λαϊκής Δημοκρατίας του Μπανγκλαντές, που έγινε στη Χάγη στις 6 Απριλίου 1994·

               -
                     Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Λαϊκής Δημοκρατίας του Μπανγκλαντές μεταξύ και πέραν των αντίστοιχων εδαφών τους, η οποία έγινε στο Λονδίνο στις 5 Ιουλίου 1978, αναφερόμενη εφεξής στο παράρτημα 2 ως «συμφωνία Μπανγκλαντές-ΗΒ»·

               Τροποποιήθηκε από το μνημόνιο συμφωνίας μεταξύ των αεροναυτικών αρχών του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της Λαϊκής Δημοκρατίας του Μπανγκλαντές, που υπεγράφη στο Λονδίνο στις 7 Φεβρουαρίου 2007·

               Τροποποιήθηκε από το μνημόνιο συμφωνίας μεταξύ των αεροναυτικών αρχών της Λαϊκής Δημοκρατίας του Μπανγκλαντές και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, η οποία υπεγράφη στη Ντάκα στις 7 Ιανουαρίου 2010.

               β) Συμφωνίες και άλλες ρυθμίσεις που έχουν μονογραφηθεί ή υπογραφεί μεταξύ της Λαϊκής Δημοκρατίας του Μπανγκλαντές και κρατών μελών της Ευρωπαϊκής Ένωσης στον τομέα των αεροπορικών μεταφορών, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ, ούτε εφαρμόζονται προσωρινά.

               -
                     Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Δημοκρατίας της Πολωνίας, η οποία μονογραφήθηκε στη Ντάκα στις 9 Ιουνίου 1997, αναφερόμενη εφεξής στο παράρτημα 2 ως «συμφωνία Μπανγκλαντές-Πολωνίας»·

                  Ισχύει σε συνδυασμό με το μνημόνιο συμφωνίας μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Δημοκρατίας της Πολωνίας, το οποίο έγινε στη Ντάκα στις 9 Ιουνίου 1997·

               -
                     Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Γαλλικής Δημοκρατίας,  η οποία μονογραφήθηκε στη Ντάκα στις 2 Ιουλίου 1998, αναφερόμενη εφεξής στο παράρτημα 2 ως «συμφωνία Μπανγκλαντές-Γαλλίας»·

               Ισχύει σε συνδυασμό με το μνημόνιο συμφωνίας μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Γαλλικής Δημοκρατίας, το οποίο έγινε στη Ντάκα στις 2 Ιουλίου 1998·

               -
                     Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της  Σλοβακικής Δημοκρατίας, η οποία μονογραφήθηκε στη Ντάκα στις 17 Ιανουαρίου 2007, αναφερόμενη εφεξής στο παράρτημα 2 ως «συμφωνία Μπανγκλαντές-Σλοβακίας»·

               Ισχύει σε συνδυασμό με το μνημόνιο συμφωνίας μεταξύ της κυβέρνησης της Λαϊκής Δημοκρατίας του Μπανγκλαντές και της κυβέρνησης της Σλοβακικής Δημοκρατίας, το οποίο έγινε στη Ντάκα στις 17 Ιανουαρίου 2007·

               Τροποποιήθηκε από το μνημόνιο συμφωνίας μεταξύ των αεροναυτικών αρχών της κυβέρνησης της Λαϊκής Δημοκρατίας του Μπανγκλαντές και της κυβέρνησης της Σλοβακικής Δημοκρατίας, που υπεγράφη στη Σλοβακία στις 30 Αυγούστου 2007.

               Παράρτημα 2

               Κατάλογος των άρθρων των συμφωνιών που παρατίθενται στο παράρτημα 1 και αναφέρονται στα άρθρα 2 έως 4 της παρούσας συμφωνίας

               α) Καθορισμός αερομεταφορέα από κράτος μέλος:

               -
                     Άρθρο 3 της συμφωνίας Μπανγκλαντές-Βελγίου·

               -
                     Άρθρο 3 της συμφωνίας Μπανγκλαντές-Γαλλίας·

               -
                     Άρθρο 3 της συμφωνίας Μπανγκλαντές-Γερμανίας·

               -
                     Άρθρο 4 της συμφωνίας Μπανγκλαντές-Ιταλίας·

               -
                     Άρθρο 3 της συμφωνίας Μπανγκλαντές-Κάτω Χωρών·

               -
                     Άρθρο 3 της συμφωνίας Μπανγκλαντές-Πολωνίας·

               -
                     Άρθρο 3 της συμφωνίας Μπανγκλαντές-Σλοβακίας·

               -
                     Άρθρο 4 της συμφωνίας Μπανγκλαντές-ΗΒ·

               β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

               -
                     Άρθρο 5 της συμφωνίας Μπανγκλαντές-Βελγίου·

               -
                     Άρθρο 4 της συμφωνίας Μπανγκλαντές-Γαλλίας·

               -
                     Άρθρο 4 της συμφωνίας Μπανγκλαντές-Γερμανίας·

               -
                     Άρθρο 5 της συμφωνίας Μπανγκλαντές-Ιταλίας·

               -
                     Άρθρο 4 της συμφωνίας Μπανγκλαντές-Κάτω Χωρών·

               -
                     Άρθρο 4 της συμφωνίας Μπανγκλαντές-Πολωνίας·

               -
                     Άρθρο 4 της συμφωνίας Μπανγκλαντές-Σλοβακίας·

               -
                     Άρθρο 5 της συμφωνίας Μπανγκλαντές-ΗΒ·

               γ) Ασφάλεια πτήσεων:

               -
                     Άρθρο 7 της συμφωνίας Μπανγκλαντές- Βελγίου·

               -
                     Άρθρο 8 της συμφωνίας Μπανγκλαντές-Γαλλίας·

               -
                     Άρθρο 6 της συμφωνίας Μπανγκλαντές-Γερμανίας·

               -
                     Άρθρο 10 της συμφωνίας Μπανγκλαντές-Ιταλίας·

               -
                     Άρθρο 9 της συμφωνίας Μπανγκλαντές-Πολωνίας·

               -
                     Άρθρο 9 της συμφωνίας Μπανγκλαντές-Σλοβακίας·

               δ) Φορολόγηση αεροπορικών καυσίμων:

               -
                     Άρθρο 10 της συμφωνίας Μπανγκλαντές-Βελγίου·

               -
                     Άρθρο 10 της συμφωνίας Μπανγκλαντές-Γαλλίας·

               -
                     Άρθρο 8 της συμφωνίας Μπανγκλαντές-Γερμανίας·

               -
                     Άρθρο 6 της συμφωνίας Μπανγκλαντές-Ιταλίας·

               -
                     Άρθρο 5 της συμφωνίας Μπανγκλαντές-Κάτω Χωρών·

               -
                     Άρθρο 7 της συμφωνίας Μπανγκλαντές-Πολωνίας·

               -
                     Άρθρο 6 της συμφωνίας Μπανγκλαντές-Σλοβακίας·

               Παράρτημα 3

               Κατάλογος άλλων κρατών που αναφέρονται στο άρθρο 2 της παρούσας συμφωνίας

               α) Η Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β) Το Πριγκιπάτο του Λιχτενστάιν  (βάσει της συμφωνίας για τον Ευρωπαϊκό Οικονομικό Χώρο)·

               γ) Το Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ) Η Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Ένωσης και της Ελβετικής Συνομοσπονδίας).


Avis juridique important

|

51995PC0198

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τους στόχους και τις λεπτομέρειες που αφορούν την αναδιάρθρωση του αλιευτικού τομέα της Σουηδίας και της Φινλανδίας, για την περίοδο από 1ης Ιανουαρίου 1995 έως 31 Δεκεμβρίου 1996, με σκοπό να επιτευχθεί μια σταθερή ισορροπία μεταξύ των πόρων και της εκμετάλλευσής τους (υποβληθείσα από την Επιτροπή)  /* COM/95/198 Τελικο - CNS 95/0102 */

Επίσημη Εφημερίδα αριθ. C 171 της 07/07/1995 σ. 0006

Πρόταση απόφασης του Συμβουλίου για τους στόχους και τις λεπτομέρειες που αφορούν την αναδιάρθρωση  του αλιευτικού τομέα της Σουηδίας και της Φινλανδίας, για την περίοδο από 1ης Ιανουαρίου 1995 έως  31 Δεκεμβρίου 1996, με σκοπό να επιτευχθεί μια σταθερή ισορροπία μεταξύ των πόρων και της  εκμετάλλευσής τους(95/C  171/04)COM(95) 198 τελικό - 95/0102(CNS)(Υποβλήθηκε από την  Επιτροπή στις 24 Μαΐου 1995)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, την πρόταση της Επιτροπής, τη γνώμη του Ευρωπαϊκού Κοινοβουλίου, Εκτιμώντας: ότι ο κανονισμός (ΕΟΚ) αριθ. 3760/92 του Συμβουλίου της 20ής Δεκεμβρίου 1992 περί θεσπίσεως  κοινοτικού καθεστώτος στον τομέα της αλιείας και της υδατοκαλλιέργειας  (1), και ιδίως το άρθρο 11,  έχει ως στόχο να εξασφαλίσει την αναδιάρθρωση του κοινοτικού αλιευτικού τομέα κατά τρόπο ώστε να  λαμβάνονται υπόψη οι διαθέσιμοι και προσβάσιμοι πόροι, με βάση τα χαρακτηριστικά κάθε αλιείας καθώς  και τις ενδεχόμενες οικονομικές και κοινωνικές συνέπειες 7 ότι πρέπει συνεπώς οι στόχοι και οι  λεπτομέρειες της αναδιάρθρωσης του κοινοτικού στόλου να καθοριστούν για κάθε τύπο αλιείας ή ομάδα  τύπων αλιείας 7ότι, με βάση την ανησυχητική κατάσταση των πόρων όπου αλιεύουν τα κοινοτικά σκάφη,  το Συμβούλιο συμφώνησε ότι είναι αναγκαίο να εξασφαλισθεί ο περιορισμός της αλιευτικής προσπάθειας  των διαφόρων τμημάτων του στόλου της Κοινότητας με βάση ένα συντονισμένο και ισορροπημένο  προγραμματισμό μεταξύ των διαφόρων κρατών μελών, αλλά επίσης διαφοροποιημένο ανάλογα με τον τύπο  αλιείας 7ότι, με βάση αυτή τη διαπίστωση, το Συμβούλιο έλαβε την απόφαση 94/15/ΕΚ στις 20  Δεκεμβρίου 1993 που αφορά τους στόχους και τις λεπτομέρειες της αναδιάρθρωσης, για την περίοδο από  1ης Ιανουαρίου 1994 έως 31 Δεκεμβρίου 1996 του κοινοτικού αλιευτικού τομέα, με στόχο να επιτευχθεί  η σταθερή ισορροπία μεταξύ των πόρων και της εκμετάλλευσής τους  (2) 7 ότι η απόφαση αυτή θεσπίζει  ανά τύπο αλιείας πενταετείς στόχους μείωσης της αλιευτικής προσπάθειας για την περίοδο 1992/96,  κατά 20  %, 15  % και 0  % αντίστοιχα, στους ιχθυότοπους βενθοπελαγικών, βενθικών και πελαγικών  ειδών και ορίζει τις λεπτομέρειες εφαρμογής αυτών των στόχων στο πλαίσιο των πολυετών προγραμμάτων  προσανατολισμού της περιόδου 1993/96 7ότι οι μεσοπρόθεσμες ή μακροπρόθεσμες βιολογικές αναλύσεις,  για την κατάσταση των πόρων στη Βαλτική Θάλασσα δείχνουν ότι δεν πρέπει να εφαρμοστούν στη θαλάσσια  αυτή περιοχή διαφορετικοί προσανατολισμοί από αυτούς που έχουν ληφθεί υπόψη από το Συμβούλιο για τα  κύρια είδη αλιείας, και ότι πρέπει, ως εκ τούτου, να εφαρμοστούν στους στόλους της Σουηδίας και της  Φινλανδίας από την ημερομηνία προσχώρησης των χωρών αυτών στην Ένωση 7ότι, κατά την εφαρμογή αυτή,  πρέπει ωστόσο να ληφθεί υπόψη ότι η περίοδος που απομένει μεταξύ αυτής της ημερομηνίας και της  λήξης της εφαρμογής των προγραμμάτων είναι δύο έτη 7ότι οι στόχοι που θεσπίζονται με την παρούσα  απόφαση δεν προδικάζουν τη θέσπιση ενδεχομένων διατάξεων που θα μπορούσαν να θεσπιστούν στο πλαίσιο  των τεχνικών μέτρων για τη μείωση της θνησιμότητας ανά αλιεία, η οποία οφείλεται στους στόλους που  χρησιμοποιούν σταθερά αλιευτικά εργαλεία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1.  Για τις 31 Δεκεμβρίου 1996 το αργότερο, η αλιευτική προσπάθεια των  στόλων της Σουηδίας και της Φινλανδίας μειώνεται τουλάχιστον κατά: - 8  % για τις μηχανότρατες που ασκούν καλάρισμα βυθού στα αποθέματα βενθοπελαγικών ειδών, - 6  % για τα αλιευτικά με δράγα και τις μηχανότρατες με προώστες χειρισμού των διχτύων που έχουν  ως στόχο τα αποθέματα βενθοπελαγικών ειδών, - 0  %, δηλαδή μηδενική αύξηση για τα άλλα τμήματα του στόλου, σε σχέση με την κατάσταση του στόλου που εκτιμήθηκε την 1η Ιανουαρίου 1995. 2.  Τουλάχιστον 55  % των μειώσεων της αλιευτικής προσπάθειας που αναφέρονται στην παράγραφο 1,  πρέπει να αφορούν την αλιευτική ικανότητα και μόνον. Άρθρο 2 Η εφαρμογή των στόχων και λεπτομερειών που αναφέρονται στο άρθρο 1, εξασφαλίζεται από την  Επιτροπή που θα καταρτίσει για τη Σουηδία και για τη Φινλανδία στο πλαίσιο των διαδικασιών που  καθορίζονται στο άρθρο 5 παράγραφος 2 του κανονισμού (ΕΚ) αριθ. 3699/93 του Συμβουλίου  (1) στις 21  Δεκεμβρίου 1993 και εντός προθεσμίας τριών μηνών από τη λήψη της παρούσας απόφασης, ένα πολυετές  πρόγραμμα προσανατολισμού για την περίοδο από 1ης Ιανουαρίου 1995 έως 31 Δεκεμβρίου 1996. Η Επιτροπή θα φροντίσει, στο μέτρο του δυνατού, να εφαρμόσει στους στόλους της Φινλανδίας και της  Σουηδίας τις γενικές διατάξεις των πολυετών προγραμμάτων προσανατολισμού, και ιδίως τις αρχές της  διαίρεσης σε τμήματα και τους τύπους υπολογισμού των στόχων. Άρθρο 3 Οι διατάξεις των άρθρων 3 και 4 της απόφασης 94/15/ΕΚ εφαρμόζονται στη Σουηδία και στη  Φινλανδία. Άρθρο 4 Η παρούσα απόφαση απευθύνεται στο Βασίλειο της Σουηδίας και στη Δημοκρατία της  Φινλανδίας. (1) ΕΕ αριθ. L 389 της 31. 12. 1992, σ. 1.  (2) ΕΕ αριθ. L 10 της 14. 1. 1994, σ. 20.  (1) ΕΕ αριθ. L 346 της 31. 12. 1993, σ. 1.